|  |
| --- |
|  |
| Aabenraa den 2. maj 2024. | |

### 

### Referat af MHR29

**Torsdag den 2. maj 2023 kl. 18.30 – 21.00 i Høje Kolstrup Kirke.**

Der vil til møde blive serveret en let anretning kl. 18.00.

Birgitte Iversen vælger salme

Afbud fra: Jørgen Jørgensen, Maria Ibsen.

Bilagsoversigt: 1) Udkast til budget 2025.

2) Udkast til svar til Provstiudvalget ifm. udmelding af budgetramme for 2025.

2b) Notat om forventet stigning i indtægtsgrundlaget i Aabenraa kommune 2023 – 2025.

3) Spørgsmål til rådsmedlemmerne ifm. det kommende valg.

|  |  |  |
| --- | --- | --- |
|  | 18.30 – 18.35 |  |
| **0** | **Godkendelse af dagsorden** | Dagsordenen godkendtes. |
|  | 18.35 – 19.00 |  |
| **1** | Orientering v. formand og administrationschef | Formanden orienterede om:   1. Der er ønske om at der er frivillig, som deltager ved konfirmationerne, til at passe på hilsnerne til konfirmanderne under konfirmationerne. Der blev fundet frivillige til tre konfirmationer. 2. Byggeriet af præstegården ved Nicolai kirke er gået i gang. Byggetilladelsen er endeligt givet i dag og salg af gammel præstegård sættes i gang. Der er fundet en køber.   Administrationschefen orienterede om:  1) Ændringer på kirkekontoret. Der orienteres om justeringer i opgavefordelingen på kirkekontoret, herunder om, at Sognets kirke og kulturmedarbejder (som erstatning for medarbejder, der går på efterløn), trækkes ind på kontoret og vil varetage PR, kalender og kommunikationsopgaver, samt vil indgå i kontorets betjening i kontortiden. Videre justeres i de øvrige medarbejderes opgavesammensætning. Kontortiderne har i en årrække ikke været ændret, og der er i dag et større behov for at medarbejderne har tidsrum, hvor det er muligt at hellige sig de mere komplekse opgaver, videre har der været et ønske om, at kontoret havde åbent sent en dag ugentligt:  Kontortiderne er fra 1. juni følgende:  Mandag – onsdag 10.00 – 14.00 Torsdag 10.00 – 17.00 Fredag 10.00 – 13.00.  2) Tårnprojektet forløber planmæssigt og det er pt. forventningen, at tårn og klokker kranes ned sidste uge i maj måned. |
|  | 19.00– 20.10 |  |
| **2** | Budget 2025  Budgetprocessen for 2025 er væsensforskelligt fra tidligere år, idet der fra 2023 til 2025 imødeses en øget lønudgift på 8,8 % hvilket, i kroner betyder en øget lønudgift i 2025 ift. 2023 på omkring en million kr.  I lighed med tidligere år, at Aabenraa provsti udmeldt en budgetramme herunder en budgetfordeling for 2025. Den samlede forventning til øgede skatteindtægter fra 2023 til 2024 er forsigtigt sat til godt 4%. disse 4 % er igen omfordelt på provstiniveau, så enkelte sogne tildele 6%, andre 4% og igen andre sogne 2%.  Aabenraa sogn er tildelt 2% i den foreløbige budgetudmelding.  Ovenstående var provstiets grundlag for de individuelle budgetsamråd, der blev afholdt d. 18. april, og hvor formanden, administrationschefen og Thomas Nedergaard deltog fra Aabenraa Sogn.  Ovenstående budgetrammeudmelding stiller selv sagt Aabenraa sogn i en svær situation, idet udmeldingen, hvis den kom til at stå ved magt, ville medføre et besparelseskrav til Aabenraa sogn på omkring 750.000 – 800.000 kr.  Vi gjorde på budgetsamrådet klart, at sognet står uforstående overfor en besparelse af denne størrelsesorden al den stund, at Aabernaa sogn fra 2017 til 2023 har fastholdt et stabilt medlemstal på 12.330-12.340 (medlemstallet ved udgangen af 2023 var 12.340), samt at der ikke er planer om ændring af kirkeskatteprocenten i provstiet.  Det indstilles, at rådet som det første drøfter den overordnede budgetsituation, videre ønskes rådets opbakning til fremsendes af en detaljere besvarelse til provstiudvalget, som indeholder svar på to overordnede forhold, vi ikke er enige i.  Dels, vurderes provstiets budgetramme sat urealistisk lavt på blot 4% - dette dokumenters i vedhæftede notat (se bilag 2b); dels er vi uforstående overfor den fordelingspolitiske præmis, hvor det sogn i provstiet, som fastholder et stabilt medlemstal, udses til at skulle gennemføre de største besparelser.  Der udsendes et udkast til svar til Provstiudvalget (bilag 2) inden rådsmødet.  Videre drøftes og prioriteres i de indkomne budgetønsker se bilag 1. (Fane nederst - budgetønsker)  Der ønsker i den forbindelse en prioritering og en drøftelse af mulige besparelser, som forretningsudvalget kan arbejde videre med frem imod endelig godkendelse af budget på rådsmødet d. 29. maj. | Formanden indledte punktet og sognets budgetsituation 2025 blev præsenteret og drøftet.  Udkast til Redegørelse ifm. budget 2025 til provstiudvalget blev præsenteret og drøftet og sendes til Aabenraa Provsti.  Videre blev budgetudkast til 2025 præsenteret, som med udmeldte ramme fra provstiet og uden medtagelse af budgetønsker udviser et underskud på knap 700.000 kr.  Endelig blev liste over indkomne budgetønsker præsenteret og drøftet, og forslag til mulige besparelser blev efterspurgt.  Rådet gav en række strømpile til forretningsudvalgets videre arbejdet med budget 2025 inden endelig behandling på rådsmødet d. 29. maj. |
|  | 20.10 – 20.40 |  |
| **3** | **Det nuværende menighedsråds forberedelse til MHR-valget v. Valgudvalget**  Valgudvalget faciliterer en proces, hvor menighedsrådets medlemmer arbejder med opmærksomhed på rekruttering med fokus på den personlige henvendelse. Afsættet for processen vil være spørgsmålene i medsendte bilag 3.  I kan med fordel allerede forud for mødet overveje jeres svar på spørgsmålene.  **Valgudvalgets formand informerer om**  **planlægningen af orienteringsmødet d. 14. maj kl. 19 i Sct. Nicolai kirke.**  Valgudvalget ser frem til en god og konstruktiv aften med fokus på den gode historie om menighedsrådsarbejdet. | Formanden indledte punktet og Elisabeth præsenterede punktet og igangsatte en lille øvelse til rådsmedlemmerne.  Inga Hedegaard redjorde for planerne ift. det kommende orienteringsmøde d. 14. maj, hvor en række af rådsmedlemmerne vil blive interviewet af Jakob Hansen på mødet, for at belyse rådsarbejdet på en levende måde. |
|  | 20.40 – 20.45 |  |
| **4** | **Indsamlingsliste for Høje Kolstrup Kirke**  Indsamlingsliste for kirkeåret 2023/24 indstilles til behandling og godkendelse i rådet. | Formanden indledte punktet, som blev præsenteret og godkendt. |
|  | 20.45 – 20.50 |  |
| **5** | **DHL - stafet.**  Aabenraa sogn deltog i 2023 i DHL-stafetten. Det drøftes, om sognet skal tilmeldes. | Formanden indledte punktet og Inga Hedegaard redegjorde for arrangementet d. 28. august.  Det blev besluttet at deltage i år igen og arrangementsudvalget består af Lars Rasmussen, Tine Andsager og Lone Clausen. |
|  | 20.50 – 21.00 |  |
| **6** | **Eventuelt** | Anke takker for opmærksomheden ifm. sin fødselsdag.  Tine takker for opmærksomheden ifm. sin fødselsdag. |
|  |  |  |
|  |  |  |
|  |  |  |
|  |  |  |